मैंने अपने मित्र-शिक्षक राजकिशोर जी से दो वादे किए हैं, पहला ‘जाति का विनाश’ किताब को हिंदी भाषी-समाज के घर-घर तक पहुंचाना और ‘स्त्री क्या चाहती है?’ उनके द्वारा तैयार पांडुलिपी को प्रकाशित कराना। पहली किताब उनके ‘जाति का विनाश’ के सपने और सामाजिक समता से जुड़ी हुई है और दूसरी किताब पितृसत्ता के खात्मे और स्त्री-पुरूष के बीच के समता से जुड़ी है। आंबेडकर और लोहिया के एक सच्चे अनुयायी के ये सपने थे।